Περιορισμός αρμοδιότητας κατά την έκδοση κανονιστικών διαταγμάτων και αποφάσεων σε θέματα αρμοδιότητας των Υπουργείων Προεδρίας της Κυβέρνησης και Δημόσιας Τάξης. Για την έκδοση των κανονιστικών διαταγμάτων και αποφάσεων που προβλέπονται από το άρθρο 11 του Ν. 1481/1984 (Α 152), όπως αντικαταστάθηκε από το άρθρο 1 παρ. 1 του Ν. 1590/1986 (Α 49) σε συνδυασμό με το άρθρο 1 παρ. 2 του Ν. 1590/1986, και ρυθμίζουν θέματα που αφορούν την οργανωτική δομή και λειτουργία των Υπηρεσιών του Πυροσβεστικού Σώματος και το πυροσβεστικό προσωπικό αυτού, δεν απαιτείται η κατά το άρθρο 19 παρ. 2 του Ν. 1735/1987 σύμπραξη του Υπουργού Προεδρίας της Κυβερνήσεως. Στον Υπουργό Δημόσιας Τάξης αναθέτουμε τη δημοσίευση και εκτέλεση του παρόντος Προεδρικού Διατάγματος.